text:
Den e dianan aki, cu pleito tocante presupuesto dominando noticia, a pesar di ausencia di oposicion den parlamento, ta un bon momento pa trata di analiza loke nos no ta tende den e discursonan di e diferente mandatarionan cu ta ocupa cu un ‘home game’, un sermon pa nan propio paroquiano, sin tanto pregunta critico. Esey ta facilita e proceso pa yega na aprobacion di e presupuesto, pero no ta e manera pa haya sikiera un idea unda gobernacion ta bay den e proximo añanan. Pero esey no ta stroba nos di pensa, analiza y conclui kico nos ta kere cu ta realmente necesario pa nos comunidad prospera.
Un promer conclusion ta cu na e momento aki nos perspectiva economico no ta malo, si nos ta contento cu loke nos tin y no ta prepara pa enfrenta un situacion unda e seguridad di un turismo pujante no ta asina sigur. Claro cu nos ta papiando pa varios decada di e asunto aki, pero nos no ta mira nada ta bin dilanti cu berdaderamente ta prometedor. Kico realmente nos a mira proponi den ultimo añanan? Un proyecto di cannabis, di cual nos a bisa inmediatamente cu e no ta bay logra nada. Nos a bisa esey pasobra nos ta odia Aruba, o esnan cu a propone esaki? No, pero a base di e experticio propio y conociendo e situacion den nos region, tabata visto cu e proyecto aki lo a muri promer cu el a nace. Despues nos a haya un tipo di ‘shortlist’ di idea supuestamente prometedor, cu te awe ningun di nan a trece algo concreto dilanti. Nos no a mira nada di e supuesto ideanan creativo y innovador cu a aparece riba e lista menciona. Di e famoso refineria ni papia mes, mescos cu su competencia den Caribe, St Croix, Corsou y Trinidad & Tobago, tur ta suheto na e deterioro di añanan largo di exposicion na e clima fuerte den nos region. Ki dia nos ta yega na e conclusion cu ningun hende mester di nan? E ta stroba nos di busca otro alternativa, cu no ta facil pa haya, pero si bo no distancia di e ilusion cu e cos ey ta bolbe algun dia, bo no ta bay traha riba nada otro.
Pa colmo, nos no ta ni traha riba expansion di turismo den un direccion mas sostenible, atrayendo un publico mas selecto di bon ingreso, cu ta orienta riba algo otro cu Aruba ta ofrece. Por ehemplo: Aruba ta situa den Caribe, rondona pa ciudadnan cu ta parti di patrimonio internacional. Lugarnan cu ta atrae turista cu no solamente tin recurso financiero fuerte, pero cu ta hende culto interesa den historia y ‘heritage’. No ta hende cu facilmente ta subi un crucero hunto cu par di mil otro persona. Den Mediteraneo pa hopi aña caba ta sirbi e publico aki cu embarcacion di tamaño mas modera, pero cu un nivel di luho cu e publico ta aprecia y…, ta dispuesto di paga pa esaki. Nan ta bishita e puertonan di interes di e region, cu ta ofrece e ambiente di historia y ‘heritage’ ey. Nos no ta bisa cu esaki ta un idea di oro, pero nos ta sinti falta di un debate mas profundo di kico por haci; si ningun hende sugeri algo, silencio so ta bay tin.
Otro punto ta por ehemplo e tema di mantene un supervision adecuado riba nos recursonan marino. Esey no ta na promer lugar bringa cu mandatarionan cu ta mira como prioridad pa laga un manyen di hende atenta contra nos piscanan permitiendo pesca cu harpun, pero cu ta contempla e ‘bigger picture’ den esaki. Aruba por ta doño di e derechonan di un zona economico exclusivo di 200 miya, tambe pa loke ta den subsuelo di e extension ey. Nos ta contempla haci algo cu esey? No, pasobra ni regla nos no ta regla e ley cu ta necesario pa e derechonan, y naturalmente e obligacionnan tambe, pasa di Reino Hulandes pa Pais Aruba. Mientras tanto, ta otro paisnan ta pisca na nivel mas industrial den loke por ta di nos. Pa nos ta bon cla: nos no ta desea di lanta expectativa innecesario cu den e subsuelo di e zona ey tin riqueza natural di gran valor ta warda nos. Nos a cana e caminda ey caba, laga e asunto ey sosega. Ta mihor pa concentra riba loke si nos tin.
Por ehemplo, nos tin un poblacion cu en principio por ta multilingue, pero por ta di tal nivel cu e ta bira un ‘asset’ di berdad. Esey no ta sucede di mes, nos lo mester cambia full e maneho di nos enseñanza pa logra esey. Y de paso tambe busca e tipo di actividad economico, por ehemplo den sector di comunicacion digital, unda e conocimento bon di idioma ta un requisito. Nos ta mira cu preocupacion cu no ta esey ta e meta cu ta bay logra den e proximo añanan, y cu nos ta keda stanca cu un poblacion cu ta maneha cuatro idioma, pero mihor no puntra pa e nivel…
Si nos ta pretende di berdaderamente ta planifica pa un futuro sostenible, prioridad number uno ta di stop di kier controla y mata tur debate, y tene informacion atras, puramente pa motibo di control y dominio politico. Tanten nos no ta mira esey cambia, y lamentablemente nos no ta mira nada ta cambia, papia di desaroyo sostenible ta meramente palabra bashi.


c: text/html

text:
(ElNacional/ArmandoInfo) – Den e afan pa evadi e sancionnan di Merca, gobierno di Venezuela y e empresa estatal Pdvsa a pone gran parti di benta di petroleo den man di intermediario via ken e empresa tabata trata di yega na bende su crudo, sin cu tabata detecta esaki. Awor ta bin resulta cu un parti sustancial di e placa cu a cobra den e transaccionnan ey, no a yega den caha di e compania.
Segun e medio cu a investiga esaki, a base di decenas di documento cu a sali di Pdvsa mes, miyones di bari di petroleo Venezolano tabata sali di e muellenan di e refinerianan Venezolano, pero tabata parce cu envez di bende nan, nan tabata evaporea y Pdvsa no tabata ricibi e placa. E documentonan ta destapa e resultado di cede e comercializacion di petroleo Venezolano na ‘traders’ y intermediario di tur tipo, como respuesta na e sancionnan Mericano, imponi na 2019.
E fracaso di e strategia sigui pa e ministro di Petroleo, Tareck El Aissami, y e Vice-presidente di Comercio y Suministro di Pdvsa, mayor di Ehercito Antonio Perez Suarez, ta expresa den un cifra: 8.406 miyon dollar cu ta ainda den e apartado di “cuentas por cobrar” di Pdvsa, pa e crudo comercializa desde 2019 te augustus 2022. E magnitud di e cuentanan ey ta tal cu ta supone cu ta poco mas di 80% di e 10.135 miyon dollar cu Pdvsa mester a ricibi pa e despacho di al menos 201 miyon bari bao mecanismo di ‘cobranza anticipa o cash’. E deficit por ta ainda mas grandi si conta acerca e facturanan pendiente den concepto di “compensacion”, cual ta e casonan unda intermediarionan ta paga e valor di e petroleo cu mercancia manera alimento o cubriendo debe di Pdvsa mes.
Esey tabata, por ehemplo, e manera di opera di e empresarionan Colombiano Alex Saab Moran y Alvaro Pulido Vargas, tras di e fachada di companianan Mexicano, cu mester a percura pa compra y envio di alimento pa Venezuela.

robotstxt: allowed

filter: keep


text:
E parha di corupcion di Mike Eman y Benny Sevinger pronto den accion dilanti mesa berde.
Secretario General di MEP a tira bista riba e casonan di corupcion di AVP cu lo bay ta den corte y ta ilustra cu den luna di october e parha Avestruz di Benny Sevinger permiti pa Mike Eman lo ta bulando rond Aruba y ta den corte atrobe. Manera por corda inicio di september Benny Avestruz Sevinger e sospechoso principal tabata den corte pa e caso masha grandi di corupcion cu tereno esta patrimonio di pueblo unda Benny y e gang di AVP tabata haci negoshi cu patrimonio di pueblo.
Dia 8 di september Benny a hunga loco den corte:
Dia 8 di september hues a confronta Benny cu varios aspecto di investigacionnan cu Ministerio Publico a haci. Durante tratamento di e prome episodio aki den corte Benny a hunga pa loco. Cada bes a bisa hues cu e no sa di nada y e no ta corda. Hues a puntra Benny alrespecto e 50 mil florin di donacion di Holiday- Inn na Fundacion Curason Berde (cu ta di Benny Sevinger “himself”) cual a wordo deposita den luna di septmber 2017 net prome cu elecion riba su cuenta. Benny kiermeen ta hopi hende ta deposita y e no por corda. Na october 2017 prome cu Benny a baha a core firma terenonan pa Lowenstein. A cambio banda di e 50 mil florin cu a wordo deposita riba cuenta di Benny. Benny a haya regaldo di un fiesta cu tur cos paga pa su yiu muhe. Benny a bolbe contesta cu e ta haya asina hopi donacion y e no sa cuanto cada comerciante ta deposita riba su Fundacion Curason Berde. Hues a confronta Benny cu un otro cuenta di Orca Bank na Curaçao cu 2.4 miyon florin riba dje cual ta di su miho amigo di infancia esta Sussebeek. E miho amigo aki alabes ta riba su payrol den kantoor pero nunca ta na trabou. Ministerio Publico a sigui con e placa aki tabata ser movi y ta yega cerca Benny entre otro pa drecha su cas. Benny no sa di nada! Benny kiermeen Sussebeek ta “just” cumpra material di cas pe. Hues a confronta Benny cu 100 mil florin di donacion di Harms pa cuenta di Curason Fundacion Berde. Benny no sa kendenan tur ta deposita riba su cuenta pero aki tambe a mira interaccion a cambio di fabor di tereno alrespecto. Hues a puntra Benny si tur documento cu drenta su kantoor e ta just stempel y firma. Benny kiermeen cu si. Hues na final a yama Benny Stempel machine y Benny a acepta.
Capitulo 2 ta na caminda den october y ta momento pa scucha Benny y Leoncita:
E serie aki di Benny Avestruz Sevinger bou di e Capo Mike Eman mester por hala atencion pa bira un serie di Netflix di mafia den futuro. Den luna di october Benny Sevinger y AVP ta den corte atrobe. E serie lo continua y nos lo bay tende con e relacion entre Benny y Leoncita tabata ta. Boso ta corda con Leoncita desde 2010 bin ariba kier a humilia tur hende di MEP cu e cancion tur dia na canal 90 di “ Busje komt zo?” Con nan tabata chwercha y hari bariga yen di hendenan di MEP. E luna aki Leoncita di canal 90 “herself” lo bay tende e mesun cancion aki resona basta na radionan emisora y spera e por deal cune. Leoncita di canal 90 a firma protocol di 100 dia cu Benny y Mike. Pueblo ta corda? Leoncita a yama puntra si su cheque ta cla. Prohibi pa lubida. Wel Leoncita no tabata haci nada pornada y hues lo bay toca e disco aki cu hopi pregunta pa Leoncita contesta. Caso manera Deshaun NV unda Leoncita a haya tereno te hasta a bende esaki tambe. Nos lo haya tende con e negoshi di Optie riba NV y despues ta bende Optie (tereno) bendiendo e sharesnan di NV pa miyones. Pronto nos lo haya sa con esaki tabata funciona. Benny a firma terenonan hasta riba peticion falso. Pa asina faborece Leoncita cu tereno di cual el a bende tambe. Ainda Mike Eman tin cuero di cara pa defende Benny pa e keda den Parlamento? Ainda Mike Eman kier grita y enfatisa pa vota pa Benny? Of kisas nan tin man riba bariga di otro y ta uno lo mester paga pa tur cos? Paul Croes ex minister di AVP cu 4 aña di castigo di prison unda e aña aki su caso den Cassatie lo bin dilanti y su castigo no lo bay cambia mientras Benny den bullpen en espera di su castigo. Bueno AVP ta un berguensa pa comunidad y sigur no ta un partido di confia y nunca nunca mas por deposita un voto riba e partido aki. Time will tell!


text:
WILLEMSTAD – 7 di yüni 2018 – Resientemente Ofisina di Turismo di Kòrsou (CTB) huntu ku Curaçao Airport Partners (CAP) i diferente partner di sektor privá a tene un roadshow pa agentenan di biahe i konsumidónan na e área Sur di Florida. E roadshow a tuma lugá di 15 pa 19 di mei último. Meta di e roadshow aki tabata pa duna informashon aktual riba Kòrsou komo destinashon inkluyendo e opshonnan di akomodashon i tambe promoshon di e buelonan pa Kòrsou for di Miami, Florida ku American Airlines (AA). E terser buelo diario ku AA pa Kòrsou, pa e periodo di wenter benidero, kuminsando dia 19 di desèmber próksimo ta brinda mas oportunidat pa e konsumidó residensiá na e área Sur di Florida por biaha pa Kòrsou.
Komo parti di e roadshow, CTB i CAP a duna 3 presentashon na 132 agente di biahe. A tene un presentashon na Tampa, otro na Fort Lauderdale i finalmente unu na Miami. Durante e presentashonnan, partnernan den sektor privá a haña oportunidat di topa ku agentenan di biahe den un mini-tradeshow siguí pa un presentashon mas detayá tokante nos destinashon, aktividatnan, atrakshonnan turístiko nobo, akomodashonnan i buelonan pa Kòrsou.
Ademas, a organisá na Aventura Mall un evento spesialmente pa konsumidó. Aventura Mall ta un sentro komersial ku ta risibí alrededor di 2.2 mion bishitante pa luna. Akinan a pone un stènt di Kòrsou inkluyendo un banner ku impreshon di nos Playa Kenepa. Na e stènt bishitantenan por a tuma informashon di Kòrsou i registrá ku chèns pa gana un biahe pa 2 persona pa Kòrsou. E roadshow a inkluí tambe un kampaña di publisidat digital ku lo dura 4 siman largu. E kampaña a inisiá na luna di mei i lo kontinuá durante luna di yüni. E kampaña ta inkluí publisidat pa Kòrsou riba 9 pantaya digital ubiká den 3 gang di e sentro komersial. Tambe a hasi uso di radio emisora Y100 i iHeart Media Miami ku durante un periodo di 4 siman a kondusí un kampaña ku a resultá den mas ku 4.5 mion impreshon digital i 90 spòt di radio dirigí riba e biahero den e área Sur di Florida.
CTB i CAP ta gradisí partnernan den sektor privá, Renaissance Curaçao Resort & Casino, Sunscape Curaçao Resort Spa & Casino, Livingstone Jan Thiel Resort, Papagayo Beach Resort , ACOYA Curaçao Resort Villas & Spa, Oasis Coral Estate Beach Dive & Wellness Resort, Santa Barbara Beach & Golf Resort Curaçao i tambe American Airlines Vacations, OneTravelnet i CHATA pa nan kolaborashon balioso. Por mira bèk riba un eksitoso roadshow na e área Sur di Florida.


text:
WILLEMSTAD- 14 di aprel 2022 – Ofisina di Turismo di Kòrsou (CTB) ta raportá un kantidat di 40.539 turista di estadia pa luna di mart. Di e 40.539 turistanan risibí, un total di 64% a bini for di Europa, 21% a bini for di Nort Amérika, 9% for di Sur Amérika, 4% for di Karibe i 2% for di sobrá paisnan di mundu. Pa dia, un kantidat di 1.351 turista di estadia a keda registrá. Huntu e turistanan risibí na luna di mart a keda un total di 391.461 anochi riba Kòrsou.
For di Hulanda nos a risibí 22.252 turista, kual ta 38% mas ku na luna di mart 2019 esta promé ku pandemia. For di Alemania, 1.352 bishitante a keda risibí miéntras for di Bèlgika 825 bishitante a keda risibí. Di e turistanan europeo aki, 56% a keda den un ‘resort hotel’ (esta hotèl grandi, chikí i bùngalo) na luna di mart.
For di Estádos Unídos un kantidat di 7.429 turista a keda risibí na luna di mart. Pa loke ta trata Canada, e total di turista risibí tabata 906. Pues total nos a risibí 8.335 turista for di Nort Amérika. Di e turistanan prosedente di Nort Amérika 68% a keda den un ‘resort hotel’.
For di region di Sur Amérika un total di 3.784 turista a keda risibí. Di e turistanan aki un total di 1.749 esta 46% ta prosedente di Colombia. Miéntras 747 esta 20% a bishitá nos for di Brazil. Un total di 54% di tur e bishitantenan prosedente di Sur Amérika a keda den un ‘resort hotel’. For di region Karibe, Kòrsou a risibí 1.818 turista di estadia na mart, primordialmente for di e paisnan di Karibe Hulandes.
Na luna di mart un total di 39 barku krusero a bishitá nos pais ku un total di 60.237 turista krusero.
Sifranan yanüari te ku mart 2022
Total Kòrsou a registrá 111 mil turista di estadia for di yanüari te ku mart 2022. For di Europa un total di 76 mil turista a keda risibí. For di Nort i Sur Amérika e kantidat registrá tabata respektivamente 18 mil i 10 mil turista. Nos paisnan bisiña den Karibe a sòru pa 4 mil turista den e periodo menshoná. Aktualmente Kòrsou ta risibiendo por lo ménos 4.5 biaha mas turista di estadia kompará ku aña pasá. Aña pasá e mesun temporada Kòrsou a risibí 24 mil turista. E progreso pa yega bèk na e nivel di prestashon promé ku pandemia ta kanando den bon direkshon. E promé kuartal di 2022 a yega na 88% di e kantidat registrá durante e promé kuartal di 2019 na momentu ku Kòrsou a risibí 127 mil turista di estadia.
Tur e esfuersonan ku ta keda hasí pa registrá un prestashon positivo di e sifranan di turismo ta un kolaborashon entre stakeholders lokal huntu ku nos partnernan internashonal. CTB ta mirando e demanda pa Kòrsou i ta antisipá un bon prestashon na luna di aprel.


text:
Komishonnan
Komishonnan Fiho (òf Permanente). Parlamento por instalá un komishon fiho pa kada un Ministerio di Gobièrnu. Banda di esakinan tin un Komishon pa Asuntunan Doméstiko, un Komishon pa Asuntunan di Reino i Relashonnan Interparlamentario i un Komishon di Prosedimentu di Parlamento. E komishonnan fiho ta hasi tur trabou preparatorio i ta raportá/duna konseho na Komishon Sentral di Parlamento;
Komishonnan temporal. Parlamento por instalá un komishon temporal pa un tópiko spesífiko, mará na un periodo determiná aselantá;
Komishon Sentral ku normalmente ta habrí pa públiko. Parlamento por disidí na tene esaki ku porta será. Komishon Sentral na su turno ta hasi trabounan preparatorio pa asina konsehá i raportá direktamente na Reunion Públiko di Parlamento. Un trabou hopi importante di Komishon Sentral ta esun di publiká relato di proyektonan di Lei p’asina e Lei por pasa pa tratamentu den Reunion Públiko. Den kaso di un proyekto di Lei, Komishon Sentral ta publiká un relato pa medio di Gobernadó dirigí na Gobièrnu di Kòrsou. Komishon Sentral tambe por tuma desishonnan riba entre otro riba biahenan di trabou;
Reunion Públiko (òf Plenario) ku ta habrí pa públiko. Den e reunionnan aki ta tumá desishon, por ehèmpel aprobá Leinan pa Pais i tambe trata otro konseho i relatonan di Komishon Sentral.


text:
Nan tabata biniendo for di Venezuela
ORANJESTAD (AAN): Cuerpo di Polis a duna di conoce cu Diaranson mainta pa 11:14 central di polis ta wordo notifica door di polis maritimo cu mas o menos tres pa cuatro miya di Aruba nan ta bin topa un boto local cu 5 persona ilegal abordo.
E cantidad no ta conoci. Nan a trece nan na Barcadera. E prome informe ta cu e boto lo tabata biniendo di Venezuela.
E personanan ilegal lo wordo pasa pa Guarda Nos Costa y pendiente nan deportacion.
Tremendo trabao di polisnan maritimo.
Vocero di Polis suplente, Lilliana Rasmijn a confirma cu ta trata di 6 persona y tur ta di nacionalidad venezolano. Capitan di e boto a keda deteni.